_:n8c0b52da2594406cadd87f6984f287bbxb0
<http://schema.org/articleBody>
"Στην Ουκρανία βρέθηκε ο Τζο Μπάιντεν και συναντήθηκε με τον πρόεδρο Ποροσένκο. \n\n Ο Αμερικανός αντιπρόεδρος επισκέφθηκε το Κίεβο, έχοντας στις αποσκευές του χρηματική βοήθεια ύψους 190 εκατομμυρίων δολαρίων, με στόχο την πάταξη της διαφθοράς και της γραφειοκρατίας στη χώρα. \n\n Στις δηλώσεις του ο Τζο Μπάιντεν αναφέρθηκε και στην σύγκρουση στα ανατολικά της χώρας. \n\n «Η συμφωνία του Μινσκ θα αποτύχει, εάν η Ρωσία δεν εκπληρώσει τις δεσμεύσεις και ο πρόεδρος Πούτιν δεν τηρήσει τις υποσχέσεις που επανειλημμένα έχει δώσει στον πρόεδρο Ομπάμα και την διεθνή κοινότητα», ανέφερε ο κ. Μπάιντεν. \n\n Τόσο το Κίεβο όσο και οι αυτονομιστές αλληλοκατηγορούνται για παραβιάσεις της συμφωνίας του Μινσκ. Οι αψιμαχίες μεταξύ των δύο πλευρών στην περιοχή είναι συνεχείς.  \n\n «Δυστυχώς ο πόλεμος συνεχίζεται. Σήμερα είχαμε 14 επιθέσεις με όλμους. Οκτώ Ουκρανοί στρατιώτες τραυματίστηκαν το τελευταίο 24ωρο. Δεν μπορούμε να πούμε πως υπάρχει αποκλιμάκωση της σύγκρουσης στο Ντονμπάς», ανέφερε ο Πέτρο Ποροσένκο.\n\n Η ανταποκρίτρια του euronews Mαρία Κορενιούκ μεταδίδει: \n\n «Είναι η τέταρτη επίσκεψη Μπάιντεν στην Ουκρανία τα τελευταία δύο χρόνια. Την Τρίτη ο Αμερικανός αντιπρόεδρος θα βρεθεί στο βήμα του ουκρανικού Κοινοβουλίου. Στην ομιλία του αναμένεται να αναφερθεί στην προσάρτηση της Κριμαίας και στην εφαρμογή των μεταρρυθμίσεων  στην Ουκρανία»."
<https://gr.euronews.com/2015/12/07/us-urges-ukraine-to-cut-cancer-of-corruption>